George Bernard Shaw

**George Bernard Shaw**, nado en Dublín o 26 de xullo de 1856 e finado en Ayot St. Lawrence (Hertfordshire) o 2 de novembro de 1950, foi un escritor irlandés, gañador do premio Nobel de literatura en 1925 e dun premio Oscar en 1938.

## Traxectoria 
Shaw naceu nunha familia pobre e protestante. Educouse no Wesley College, e marchou a Londres en 1870.

Shaw volveuse vexetariano con vinte e cinco anos logo de ler a H. F. Lester. Estaba en contra das viviseccións e dos deportes crueis cos animais, e a crítica á inmoralidade de comer carne animal é un tópico frecuente na súa obra. Máis tarde comezou a involucrarse na política, sendo concelleiro do distrito de St. Pancras desde 1897. Foi un socialista notable, destacado membro da Sociedade Fabiana, que defendía a transformación da sociedade a través de métodos non revolucionarios. En 1898 casou con Charlotte Payne-Townshend. Foi amigo de Gilbert Keith Chesterton e do compositor Edward Elgar.

Shaw criticou a execución dos líderes rebeldes do alzamento de Pascua, defendendo que todos os fogares destruídos poderían ser sempre reconstruídos. Shaw foi amigo persoal do líder Michael Collins, ao que invitou a cear na súa casa de Londres cando Collins negociaba o tratado anglo-irlandés con David Lloyd George.

Porén, Shaw defendía a morte para as persoas vagas, ineptas e opositoras. Pediu ás personalidades da ciencia a creación dun gas que matase de forma instantánea pero sen dor. Defendeu o nazismo e o fascismo de Mussolini pola súa acción, pero finalmente renegou do nazismo porque Hitler transformara a concepción marxista do nacionalsocialismo..

Desde 1906 e até a súa morte viviu en Shaw's Corner, na vila de Ayot St. Lawrence, en Hertfordshire. A súa casa está actualmente musealizada. En 1971 reabriuse en Londres o Teatro Shaw.

## Obra 
Na súa primeira etapa en Londres escribiu cinco novelas que foron rexeitadas polas editoriais. Comezou a colaborar no xornalismo con crítica literaria e artística. Escribiu unha columna de crítica musical no periódico *Star*. Entre 1888 e 1890 firmou estas críticas co pseudónimo de Corno di Bassetto. En 1895 pasou a ser o crítico teatral do *Saturday Review*, primeiro paso cara á súa carreira como dramaturgo.

A súa primeira obra de éxito foi *Candida*, estreada en 1898. Outras obras dramáticas foron ''The Devil's Disciple* (1897), *Arms and the Man* (1898), *Mrs. Warren's Profession* (1898), *Captain Brassbound's Conversion* (1900), *Man and Superman* (1903), *Caesar and Cleopatra* (1901), *Major Barbara* (1905), *Androcles and the Lion* (1912), e *Pygmalion* (1913), pola que en 1938 obtivo o Oscar ó mellor guión adaptado. Despois da primeira guerra mundial escribiu *Heartbreak House* (1919) e *Saint Joan* (1923).

Unha das características das súas obras son as longas introducións, ensaios (en ocasións máis extensos que a propia obra) onde daba a súa opinión —normalmente controvertida— sobre os temas tratados.

Shaw preocupouse polas incoherencias na escritura da lingua inglesa, deixando no seu testamento unha parte destinada á creación dun novo alfabeto fonético para ese idioma, proxecto que non se puido levar a cabo inicialmente pola falta de fondos. Porén, cos dereitos de autoría de obras como *Pygmalion* e *My Fair Lady* (musical baseado na obra de Shaw), desenvolveuse o alfabeto Shaviano.

### Drama 
* *Plays Unpleasant* (publicadas en 1898):
** *Widowers' Houses* (1892)
** *The Philanderer* (1898)
** *Mrs. Warren's Profession* (1898)
* *Plays Pleasant* (publicadas en 1898):
** *The Man of Destiny* (1897)
** *Arms and the Man* (1898)
** *Candida* (1898)
** *You Never Can Tell* (1898)
* *Three Plays for Puritans* (publicadas en 1901):
** *The Devil's Disciple* (1897)
** *Captain Brassbound's Conversion* (1900)
** *Caesar and Cleopatra* (1901)
* *The Admirable Bashville* (1901)
* *Man and Superman* (1902–1903)
* *John Bull's Other Island* (1904)
* *How He Lied to Her Husband* (1904)
* *Major Barbara* (1905)
* *The Doctor's Dilemma* (1906)
* *Getting Married* (1908)
* *The Glimpse of Reality* (1909)
* *Misalliance* (1910)
* *Dark Lady of the Sonnets* (1910)
* *Fanny's First Play* (1911)
* *Androcles and the Lion* (1913)
* *Pygmalion* (1912–1913)
* *Heartbreak House* (1919)
* *Back to Methuselah* (1921)
* *In the Beginning*
* *The Gospel of the Brothers Barnabas*
* *The Thing Happens*
* *Tragedy of an Elderly Gentleman*
* *As Far as Thought Can Reach*
* *Saint Joan* (1923)
* *The Apple Cart* (1929)
* *On the Rocks* (1933)
* *The Six of Calais* (1934)
* *The Simpleton of the Unexpected Isles* (1934)
* *Geneva, a Fancied Page of History in Three Acts* (1938)
* *In Good King Charles' Golden Days* (1939)
* *Shakes versus Shav* (1949)
* *Village Wooing*.

### Novelas 
* *Immaturity* (1879)
* *The Irrational Knot* (1880)
* *Love among the Artists* (1881)
* *Cashel Byron's Profession* (1882–1883)
* *An Unsocial Socialist* (1883)

### Ensaios 
* *Quintessence of Ibsenism* (1891)
* *The Perfect Wagnerite, Commentary on the Ring* (1898)
* *Maxims for Revolutionists* (1903)
* *Preface to *Major Barbara (1905) 
* *How to Write a Popular Play* (1909)
* *Treatise on Parents and Children* (1910)
* *Common Sense about the War* (1914)
* *The Perfect Wagnerite: A Commentary on the Niblung's Ring* (1923; crítica musical)
* *The Intelligent Woman's Guide to Socialism and Capitalism* (1928)
* *The Black Girl in Search of God*
* *Everybody's Political What's What?* 1944
* [[Shaw v. Chesterton, a debate between George Bernard Shaw and G. K. Chesterton*.

## Notas 
## Véxase tamén 
### Ligazóns externas 
*